fr hu hu hu hu hu hu hu hu hu hu en hu hu hu hu hu en hy hu hu uk de hu hu en hu de hu hu hu hu en en hu en hu hu hu hu hu hu hu hu hu hu hu hu en en hu hu en en en en en en en en en en hu hu hu en en en en hu hu hu hu hu hu hu hu hu hu hu hu en hu en hu en hu hu hu hu hu hu hu hu hu hu hu
Yousuf Karsh (Karsh of Ottawa) (Mardin, 1908. december 23. – Boston, 2002. július 13.) örmény származású kanadai fotográfus, aki a XX. században élt neves emberekről, Hollywood színészeiről, művészekről, közszereplőkről, politikusokról készített portréfényképeiről vált híressé.
2002. július 13. (93 évesen)[1][2][3][4][5]
Companion of the Order of Canada
A Wikimédia Commons tartalmaz Yousuf Karsh témájú médiaállományokat.
1908. december 23-án a törökországi Mardinban született. 1922-ben családjával gyalog menekült a szíriai Aleppóba. Két évvel később apjának sikerült elküldetnie őt fotós nagybátyjához Kanadába, a quebeci Sherbrooke-ba. 1926-tól kezdve Karsh a nagybátyjával dolgozott, elsajátította a fényképészet mesterségének alapjait. 1928 és 1931 között John H. Garo bostoni festő és portréfotós segédje volt, és részt vett a bostoni művészeti iskola esti óráin. Garo ismertette meg vele a műtermi világítási technikákat, melyek későbbi alkotásainak, portréi drámai megvilágításának alapjait képezték. 1931-ben visszatérve Kanadába, Karsh nagybátyja pénzügyi segítségével egy stúdiót hozott létre. Kapcsolatba került az ottawai Little Theatre színházi társulattal, ahol lehetőséget kapott a színészek fényképezésére. Itt ismerkedett meg Solange Gauthier színésznővel, akit 1939-ben vett feleségül. Ebben az időszakban kezdte el publikálni portréfotóit kanadai folyóiratokban, valamint az Illustrated London News hasábjain. Fotós pályájának nagy áttörése 1936-ban következett be, amikor Franklin D. Roosevelt és Mackenzie King kanadai miniszterelnök találkozójáról készített fényképeket. A megbízás után Karsh a kanadai kormány hivatásos fotósa lett.[6]
Yousuf Karsh: Sir Winston Churchill, 1941[7]
Karsh legtöbbet reprodukált és nagy nemzetközi hírnevet hozó fényképe az 1941-ben Sir Winston Churchillről készített portréja volt. A világ számos ismert személyiségéről, politikusokról, művészekről, színészekről és írókról, többek között Albert Einsteinről, Walt Disney-ről, Humphrey Bogartról vagy épp Grace Kellyről készített fényképet. Karsh a műtermi megvilágítás mestere volt. A gondosan beállított fényekkel plasztikusan ábrázolta az arcokat, monumentális és idealizált képet hozott létre, mely elősegítette alanyai imázsának kidomborítását. Portréinak nagy részét fekete-fehérben készítette. Fényképeiből számos album és fotókönyv jelent meg.[8]
Faces of Destiny (1946)
Portraits of Greatness (1959)
In Search of Greatness (1962)
Faces of Our Time (1971)
Karsh: A Fifty-Year Retrospective (1983)
Karsh: A Sixty-Year Retrospective (1996)
Heroes of Light and Shadow (2001)
Karsh. A XX. század személyiségei; Idegenforgalmi Propaganda és Kiadó Vállalat, Bp., 1989
Golden Plate Award of the American Academy of Achievement (1961)[9]
Order of Canada: Officer (1967), Companion (1990)
Canada Council Medal (1965)
Achievement and Life Award, Encyclopædia Britannica (1980)
Számos egyetemi elismerést, kitüntetést kapott, többek között a Dartmouth College (1961), az Ohio University (1968, 1996), a Tufts University (D.F.A., 1981), a Syracuse University (D.F.A., 1986) intézményekben.
↑ a b Francia Nemzeti Könyvtár: BnF források (francia nyelven). (Hozzáférés: 2015. október 10.)
↑ a b Yousuf Karsh (holland nyelven)
↑ a b Yousuf Karsh (angol nyelven). Oxford University Press, 2006
↑ a b Encyclopædia Britannica (angol nyelven). (Hozzáférés: 2017. október 9.)
↑ a b SNAC (angol nyelven). (Hozzáférés: 2017. október 9.)
↑ Yousuf Karsh | Armenian-Canadian photographer (angol nyelven). Encyclopedia Britannica. (Hozzáférés: 2021. február 20.)
↑ Winston Churchill (amerikai angol nyelven). Yousuf Karsh. (Hozzáférés: 2021. február 20.)
↑ Yousuf Karsh (amerikai angol nyelven). International Photography Hall of Fame. (Hozzáférés: 2021. február 20.)
↑ Golden Plate Awardees (amerikai angol nyelven). Academy of Achievement. (Hozzáférés: 2021. február 20.)
Művészetportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Yousuf_Karsh&oldid=24772095”
Utoljára szerkesztve 2022. március 17., 12:10-kor
A lap utolsó módosítása: 2022. március 17., 12:10
A lap szövege CC BY-SA 3.0 alatt érhető el, ha nincs külön jelölve.